钦定古今图书集成/方舆汇编/边裔典/第034卷 > 明一
## 钦定古今图书集成/方舆汇编/边裔典/第034卷 > 明一

### 太祖洪武二年倭人入寇

按《明外史日本传》：“洪武二年，遣行人杨载赍诏书以
即位告，且诘其入寇之故。日本王良怀侵掠如故。”
按《筹海图编》：“时倭贼出没海岛中，数侵掠苏州、崇明，
杀掠居民，劫夺货财，沿海之地皆患之。太仓卫指挥
佥事翁德，督舟师出海捕之，遇于海门之上帮，麾兵
冲击，多所杀溺，生擒数百人，并得舟械以闻。升本卫
指”挥副使，仍命往捕馀寇。德再往，倭惧不敢出，沿海遂宁。既而复寇吴淞江沿海一带，指挥朱文亦破之，
俘斩献捷。是年倭寇广东惠、潮诸州。时天下初定，
海内乂安。倭寇窃发，滨海一带皆被骚扰。复寇山东
滨海郡县，犯浙江温州中界山、永嘉、玉环诸处，皆被
剽掠。

洪武三年，遣使招日本。

按《筹海图编》：“三年，诏遣莱州府同知赵秩往日本，招
来倭人，泛海至析木崖入其境，关者拒弗纳。秩以书
达其王良怀，乃延秩谕以中国威德，而诏旨有‘责其
不臣之语。王曰：‘吾国虽远，僻在扶桑，未尝不慕中国
之化而通贡奉。惟蒙古莅华而以小国视我，使赵良
弼訹我以好语，初不知其觇国也。既而发水犀数千
艘袭我。比至，一时雷霆风波漂没几无遗类，自是不
与通者数十年。今新天子帝华使亦赵姓，得非蒙古
使之云仍乎？亦将訹我好语而袭我也’’。”命左右将刃
之。秩不为动，徐曰：“今天子神圣文武，明烛八表，生华
帝华非蒙古比，我亦非良弼后。尔若悖逆，不我信，即
先杀我，尔之祸不旋踵矣。我朝之兵，天兵也，无不以
一当百。我朝战舰，虽蒙古戈船，百不当一。况天命所
在，人孰能违？岂以我朝之孔怀尔者，与蒙古之袭尔
国者比耶？”于是王气沮，下延秩，礼遇有加。秋，使行人
杨载赍书谕其国王。书曰：“上帝好生恶不仁者。向者，
我中国自赵宋失驭，北彝入而据之，凡百有心，孰不
兴愤？自辛卯以来，中”原扰扰，彼倭来寇山东，不过乘
故元之衰耳。朕本中国之旧家，耻前王之辱，兴师震
旅，扫荡寇氛，宵衣旰食，垂二十年。自去岁以来，殄绝
北彝以主中国，惟四彝未报。间者山东来奏“倭兵数
寇海边，生离人妻子、损伤物命。”故修书特报正统之
事，兼谕倭兵入海之由。诏书到日，如臣则奉表来庭，
不臣“则修兵自固，永安境土，以应天休。如必为寇，朕
当命舟师扬幡诸岛，捕绝其徒，直抵其国，缚其王，岂
不代天伐不仁者哉？惟王图之。”其王良怀乃遣僧祖
来进表笺，贡马及方物，并僧九人来朝。又送至明州、
台州被掠男子七十馀人，诏赐祖来等文绮及僧衣。
比辞，遣僧克勤等八人护送还国，仍赐良怀《大统历》
及文绮、纱罗。又，是年倭寇崇明，掠浙江、福建滨海诸
郡。

洪武四年，日本遣使入贡。

按《明一统志》：古倭奴国，其地东西南北各数千里。西
南至海，东北隔一大山。国王以王为姓，历世不易，文
武僚吏皆世官。其地。有五畿七道，以州统郡，附庸国
凡百馀。自北岸去拘邪韩国七千里，曰对海国。又南
渡一海千馀里，曰瀚海国。又渡一海千馀里曰末卢
国。东南陆行五百里，曰伊都国。又东南百里曰奴国。”
又东百里曰不弥国。又南水行二十日曰投马国。又
南水行十日，陆行一月，曰邪马一国。其次曰斯焉国，
曰已百支国，曰伊邪国，曰都支国，曰弥奴国，曰好古
都国，曰不呼国，曰姐奴国，曰对苏国，曰苏奴国，曰呼
邑国，曰华奴苏奴国，曰鬼国，曰为吾国，曰鬼奴国，曰
邪马国，曰躬臣国，曰巴利国，曰支惟国，曰乌奴国，皆
倭王境界所尽。其国小者百里，大不过五百里；户少
者千馀，多不过一二万。自汉武帝灭朝鲜，使译通于
汉者三十许国，皆称王。其大倭王居邪马台国，即邪
摩维是已。光武中元二年，始来朝贡。后国乱，国人立
其女子曰“卑《弥呼》为王，其宗女壹与继之。后复立男
王，并受中国爵命。历魏、晋、宋、隋皆来贡，稍习夏音。唐
咸亨初，恶倭名，更号日本。自以其国近日所出，故名。
或云“日本乃小国，为倭所并，故冒其号。”开元、贞元中，
其使有愿留中国授经肄业者，久乃请还。宋雍熙后，
累来朝贡。熙宁以后，来者皆僧也。元世祖遣使招谕
之，不至，命范文虎等率兵十万征之，至五龙山，暴风
破舟，败绩。终元之世，使竟不至。本朝洪武四年，国王
良怀遣使臣僧祖朝贡。其后数岁一来，至今不绝。自
永乐以来，其国王嗣立，皆受朝廷册封。

按《明会典》：“日本国朝贡筵宴二次。使臣回还，至宁波
府管待一次。”

按《筹海图编》：“洪武四年，海寇锺福全、李夫人等自称
总兵，挟倭船二百艘，寇海宴、下川等地。广州左卫指
挥佥事杨景追捕至阳江，平之。”

洪武五年，遣僧往谕日本。

按《筹海图编》：“先是天宁寺僧祖阐以高行召至，会朝
廷将遣使，诏与瓦官寺僧无逸俱往，祖阐毅然请行。
上壮之，赐以缁器禅衣之属，令大官馔飨于武楼下，
且谕其国敬浮屠，喻以善道设化。时天界寺僧宗泐
尝赋诗饯之。其诗上献，凡十八韵，首言‘王化无遐迩，
一视同仁’”；次言宣诱以善道，庶契西来祖意；次言经
涉海波，虽甚艰险，君臣大义勿忘。次言平等法，行之
无有彼此之异。末言使旋方尽终始之义。太祖俯赐
和之。“尝闻古帝王，同仁无遐迩，蛮貃尽来宾。我今使
臣委仲猷，通《洪元》倭彝尝往。至于善导凶人，不负而
来意。尔僧游远方，毋得多生事。入为佛弟子，出为我朝使。珍重浦泉经，勿失君臣义。此行非瀚海，一去万
里地。既辞释迦门，日日宿海涘。艨艟挂飞颿，天风驾
万里。平心勿忧惊，自然天之使。休问海茫茫，直是寻
根际。诣彼佛放光，倭民大欣喜。行止必端方，毋失经
之理。入国有斋时，斋毕还施礼。是法皆平等，语言休
彼此。尽善化顽心，了毕方才已。归来为拂尘，见终必
见始祖。”《阐受命而行》，自翁州启櫂五日，至其国境。又
逾月，始入王都，馆于洛阳西山精舍，一遵圣教，敷演
正法，无非约之以善。听者耸愕，以为中华之禅伯。亟
白于王，请主于天龙寺，乃梦窗国师道场，寔名刹也。
祖阐以无上命，力辞之，且申布威德，罔间内外，所以
遣使者来之意。王悦，命僧奉方物，称臣来贡。既归，上
喜怡愉，赐白金一百两、文绮二缣。又，是年寇浙江海
盐、澉浦、温州诸处、福建滨海诸郡；

洪武六年，倭人入寇。

按《筹海图编》：“六年六月，倭寇山东登莱，又是年掠浙
江海滨。”

洪武七年，靖海侯吴祯败倭于琉球洋。

按《筹海图编》：七年八月，倭犯苏州海滨，命靖海侯吴
祯率沿海各卫兵出捕，至琉球大洋，获倭人，船送京
师。又：“是年倭寇山东胶州，扰浙江海边，遣僧来贡，验
无表文，却之。其臣亦遣僧贡马、茶、布、刀、扇。上曰：‘此私
交也’。亦不受。又以频年为寇，令中书省遗文，责其国
王。”

洪武九年、倭人来贡。

按《筹海图编》：“九年，国王良怀遣使归廷用等奉表贡
马及方物谢罪，赐王及使文绮有差。已而，上览表曰：
‘良怀不诚’。诏责之。”

洪武十二年，倭船入贡。缘无表文，却之。

按《筹海图编》：“十二年，倭船一只称贡，缘无表文，却之
来人，分发云南、川陕三边安插。”

洪武十三年，倭人入贡，令礼部移书责其侵掠之罪。
按《筹海图编》：“十三年遣僧贡马及茶、布、刀、扇之类，亦
无表文不纳。令礼部移书，责王数掠我海上来人，仍
发三边安插。”

洪武十四年，倭人入贡。

按《明外史日本传》：“十四年复来贡，帝再却之，而命礼
官移书责王，并责其征夷将军，示以欲征之意。良怀
上言：‘臣闻三皇立极，五帝禅宗，惟中华之有主，岂四
裔之无君？乾坤浩荡，非一主之独权；宇宙宽洪，作诸
邦以分守。盖天下者，乃天下之天下，非一人之天下
也。臣居远弱之倭，褊小之国，城池不满六十，封疆不
足三千，尚存知足之心。陛下作中华之主，为万乘之
君，城池数千馀，封疆百万里，犹有不足之心，常起灭
绝之意。夫天发杀机，移星换宿；地发杀机，龙蛇走陆；
人发杀机，天地反复’。”昔尧舜有德，四海来宾；汤武施
仁，八方奉贡。臣闻天朝有兴战之策，小邦亦有御敌
之图。论文有孔孟道德之文章，论武有孙吴韬略之
兵法。又闻陛下选股肱之将，起精锐之师，来侵臣境，
水泽之地，山海之洲，自有其备，岂肯跪途而奉之乎？
顺之未必其生，逆之未必其死，相逢于贺兰山前，聊
以博戏，臣何惧哉！倘君胜臣负，且满上国之意；设臣
胜君负，反作小邦之羞。自古讲和为上，罢战为强，免
生灵之涂炭，拯𥟖庶之艰辛。特遣使臣敬叩丹陛，惟
上国图之。帝得表愠甚，终鉴蒙古之辙不加兵也。
按《筹海图编》：十四年七月，国王良怀遣僧如瑶贡马
十匹及方物，通有前来人船花名，乞还安置诸僧使。
上曰：“日本既谢罪，还其使命，行取赴京，宴赏归国。”
洪武十五年，倭人入贡。

按《筹海图编》：“十五年，遣使归廷用，入贡方物，厚赏回
还，明州备倭指挥林贤在京随驾时，交通枢密使胡
惟庸，潜遣宣使陈得中密与设计，令将归廷用，诬为
倭寇，分用赏赐。中书省举奏其罪，流贤日本。”

洪武十六年，诏绝日本之贡。

按《筹海图编》：贤流后，逆臣胡惟庸暗遣人充宣使，私
往日本取回，就借精练兵四百与僧如瑶来献巨烛，
中藏火药兵具，意在图乱。上大怒，磔贤于市，乃降诏
责其君臣，绝其贡。《祖训》云：“以日本隔海，僻在一隅，得
其地不足以供给，得其民不足以使令，故不兴兵致
伐。”著为《训章》，绝其往来。又是年寇浙江金乡、平阳、小
濩亭，官兵敌却之。

洪武十七年，倭寇浙东诸郡。

按：《筹海图编》云云。

洪武二十二年十二月。倭寇浙江宁海。犯广东海滨
按《筹海图编》云云。

洪武二十六年，倭寇浙江金乡小尖亭。

按：《筹海图编》云云。

洪武二十七年，倭寇小尖亭。

按：《筹海图编》云云。

洪武二十八年。诏训练广东沿海卫所官兵备倭寇
按《广东通志》。“二十八年八月。命安陆侯吴杰、永定侯张金率致仕武官往广东训练沿海卫所官兵。以备
倭寇。”

洪武三十一年二月，倭寇浙东诸郡。

按：《筹海图编》云云。

洪武三十四年九月，倭寇浙江蒲岐所。

按：《筹海图编》云云。

### 成祖永乐二年倭寇苏松海滨

按《筹海图编》：“二年，贼掠浙江，穿山而掠沿海。上命太
监郑和暨王景弘、侯献等率师二万八千有奇、海船
二百八艘，赍敕谕其国王源道义。源道义出师，获渠
魁以献。”〈又〉上命太监郑和统督楼船水军十万，招谕
海外诸番。“日本首先纳款，擒献犯边倭贼二十馀人，
即命治以彼国之法，尽蒸杀之。今铜甑犹存，炉灶遗
址在芦头堰。降敕褒奖，给勘合百道，定以十年一贡，
船止二只，人止二百，违例则以寇论。”〈又〉遣通政使赵
居任赐其国王冠服、文绮、金银、古器、书画。居任还，不
受王馈。上喜，厚赐之。寻命佥都御史俞士吉赐王龟
纽金印、诰命，册封为日本国王。诏封其国之镇山曰
“寿安镇国之山”，御制《碑文》赐之。

永乐六年，倭寇山东等卫。

按《筹海图编》：“六年，倭贼袭破宁海卫，杀掠甚惨。指挥
赵铭以失机被刑，寇成山卫白峰头寨、罗山寨及大
嵩、草岛嘴、鳌山、羊山寨、阴岛、张家庄，以次被掠。入于
家庄寨，百户王辅死之。入桃花闸寨，百户周盘死之。
永乐七年，倭入寇广东。”

按《筹海图编》：“七年冬十月，倭陷廉州，教授王翰死之。
翰河东人，任本府教授，严立规程，教诲不倦。倭寇陷
城，民皆逃避，翰肃衣冠端坐明伦堂。贼至欲执之，骂
贼不屈，遂为所害。”

永乐九年，遣使日本。

按《筹海图编》：“九年，遣三宝太监王进奉使日本，收买
奇货。至宁波，选壮军顾通号大汉将军，同往彼国初
遇以礼，后起别议辄下。瀼江龙于港口得支港，潜出
为倭妇，密引而还。”〈又〉是年，倭陷广东昌化所，千户王
伟死之。时副总兵李珪等拥兵不救，城遂陷。王伟力
战而死，军士死者甚众。城中人口、粮食、军器皆被劫
掠。五月寇浙江盘石卫。

按《广东通志》：“九年三月，倭寇攻陷昌化，杀千户王伟，
命副总兵指挥李珪等讨之。”

永乐十四年，倭陷崇明。

按《江南经略》：“十四年正月十二日，倭寇突犯县治，城
陷，入之，杀掳官民三百馀人。事闻，发镇江、镇海二卫
百户十员，率军一千馀名御击之。寇平，遂隶崇明守
御所守城。其旧戍官军，发入水寨。自是贼无入境者。”
按《筹海图编》：“是年六月，倭犯山东靖海卫，倭舟三十
二艘，泊靖海卫杨村岛，都督同知蔡福等合山东都”
司兵击败之。

永乐十五年，遣使如日本。

按《筹海图编》：“十五年，倭寇沙园所，边将执其酋首送
京师，诏待以不死。遣刑部员外郎吕渊等使日本，玺
书责以敬天事大之义，谕还所掠海上人。次年，渊还，
其国王亦遣刺史奉表称谢。”〈又〉是年，寇浙江松门、金
乡、平阳诸处。

永乐十六年，倭寇入金山卫。

按《江南经略》：“十六年二月，倭寇入金山卫，指挥同知
侯端击破之。端素刚勇，初抵任，以金山东南要害，修
城濠，备器械，练士卒，为战守备。至是倭寇登岸，端与
指挥郤”〈阙字〉分兵出战，郤出南门，全军皆覆。贼由南
门入城，断各门桥。端孤军在东门，不得入，乃引兵至
西门，桥亦断。仰天叹曰：“城亡，吾分当死，安可偷生？”遂
策马一跃过河，入西门，众不能继。与贼巷战数十合，
身被箭如猬。转战至卫门，贼惊曰：“好将军也！”乃以所
掠染家布横于街，欲生致之。端驰至，以一剑挑布，一
剑截而断之。贼仆地而笑，端由是得驰出东门，次杨
家桥，鸣鼓招散卒，得百人，令曰：“今潮退舟胶，人持草
一束，与炮俱进”，至海滩，焚贼舟十馀艘。贼不得归，遂
大败。

按《筹海图编》：“是年入贡，遣使谢罪也。”

永乐十七年，都督刘江败倭寇于望海埚，尽歼之。
按《明外史日本传》：永乐十五年，有捕倭寇数十人至
京者，廷臣请正法。帝曰：“威之以刑，不若怀之以德，宜
还之。”乃命刑部员外郎吕渊等赍敕责让，令悔罪自
新。中华人被掠者，亦令送还。明年四月，其王遣使随
渊等来贡，谓：“海寇旁午，故贡使不能上达。其无赖鼠
窃者，实非臣所知。愿贷罪，容其朝贡。”帝以其词顺许
之，礼使者如故，然海寇犹不绝。十七年六月，辽东总
兵官刘江大破之于望海埚。自是寇掠为稀，贡使亦
不至。

按《筹海图编》：“永乐己亥，中军都督府左都督刘江总
兵镇辽东。甫至，即相地形势，请于金线岛西北之望
海埚筑城堡，立烽堠。一日了者言东南海中王家岛夜有火光，寇将至。江亟遣马步军校赴海上小堡备
之。翌日，倭贼二千馀人，以数十海”泊马雄岛，鱼贯
而上，直逼埚下。一贼貌甚丑恶，指挥诸贼如入无人
之境。江得报，但令犒师秣马，略不为意。徐令都指挥
徐刚伏兵山下，百户姜隆率壮士潜烧贼船，截其归
路，约曰：“旗举伏起，炮鸣奋击，不用命者戮。”既而贼至，
江披发，举旗鸣炮，伏兵尽起，为两翼而进。贼遂大败，
奔匿樱桃园空堡中。我师追逼，环而“攻之，且请入堡
剿杀。”江不许，故开西壁纵之。仍分两翼夹击，生擒贼
数百人，斩首千馀级，间有潜脱而逃。者，复为隆所
缚，无一人得免者。诸将请曰：“公见敌意气安闲，惟饱
士马。及临阵披发而战，追贼入堡，不杀而纵走之，何
也？”江曰：“穷寇远来，必饥且劳，以逸待劳，以饱待饥，法
也。贼始鱼贯成长蛇阵，故作真武状以镇服之，虽愚
士卒之耳目，亦可借以壮其气。贼既入堡，有死而已。
我师临之，彼必死斗，我兵宁无伤乎？故纵之生路，而
后掩击之，即围师必缺之意耳。”事闻，征至京师，面慰
劳之，封广宁伯，食禄一千二百户，子孙世袭。

永乐十九年，李珪败倭于潮州靖海《海滨》。

按《筹海图编》：“十九年正月辛巳，副总兵李珪败倭于
潮州靖海海滨。珪先以昌化之陷，戴罪杀贼，大败贼
于靖海，生擒十五人，斩首五级，悉送京师。”

按《广东通志》：“十九年，兵部言，广东都指挥李端，捕倭
失机，已就逮。”上命选能干官，率兵御倭。

永乐二十年，倭寇浙东。

按《筹海图编》：“二十年，倭寇浙东，朱亮祖、徐忠击败之。
亮祖破之于温州，忠破之于桃渚，斩获献俘，由是贼
始知戢敛。”

永乐二十二年，倭寇象山县。

按《筹海图编》：“二十二年，寇象山，县丞宋真、教谕蔡海
死之。真持竿击贼，海骂贼不屈，皆被害。”

### 宣宗宣德元年日本国入贡

按《筹海图编》：“元年，入贡人船逾数，刀剑过多。特谕来
使，今后贡船不过三只，使人毋过三百，刀剑勿过三
十，不许违禁。”

宣德七年、令琉球王转谕日本国王。

按《明外史日本传》：“宣德七年正月，帝念四方藩国皆
来朝，独日本久不贡，命中官柴山往琉球，令其王转
谕日本，赐之敕。明年夏，王源义教遣使来，帝报之，赍
白金彩币，秋复至。”

按《筹海图编》：“七年，来贡，如约束，受之使者不知礼法，
甚扰于民，禁之。”

按《明会典》：“宣德间，使臣至通州汤饭，令行在光禄寺
办送至济宁州，浙江布政司并宁波府茶饭管待。
宣德八年，遣使日本吊丧。”

按《筹海图编》：“日本国王源义教卒，上命太监雷春、少
卿潘赐等出使垂吊，以尽怀柔之意。”

宣德十年，日本国来贡。

按：《明外史日本传》：“宣德十年十月，以英宗嗣位，遣使
来贡。”

按《筹海图编》：“十年，遣使贡方物，并奉表谢恩，以八年
遣使吊丧也。”

按《明会典》：“宣德十年，回赐国王纻丝二十表里，纱罗
各八匹，锦二段，银二百两；妃银一百两。”

### 英宗正统元年更给日本信符勘合

按《明外史日本传》：“正统元年二月，使者还，赉王及妃
银币。四月，工部言，宣德间，日本诸国皆给信符勘合，
今改元伊始，例当更给。从之。”

正统四年，倭陷浙江大嵩所、昌国卫。

按《明外史日本传》：“正统四年五月，倭船四十艘连破
台州、桃渚、宁波、大嵩二千户所，又陷昌国卫，大肆杀
掠。”

按《筹海图编》：“四年，贼舟四十馀艘，夜入大嵩港，袭破
所城，转寇昌国卫，城亦陷。备倭等官以失机被刑者
三十六人，惟爵谿所以获贼首毕善庆得免。”

正统七年，日本国入贡。

按《筹海图编》，时贡船九只，使人千馀，分发境清、天宁
各寺安歇。朝廷虽责其越例，以远人慕化，亦宽容之。
八年六月使回，迷失使头普福二人在乐清沙嵩滕
岭，坊长孔希名护解把总遣回。普福在途悲感，有诗
云：“来游上国看中原，细嚼青松咽冷泉。慈母在堂年
八十，孤儿为客路三千。心怀北阙浮云外，身在西山”
反照边。处处朱门花柳巷，不知何日是归年。

正统八年，倭人寇海宁。

按《明外史日本传》：“正统八年五月，寇海宁。先是，洪熙
时，黄岩民周来保、龙岩民锺普福，困于徭役，叛入倭。
倭每来寇，为之乡导。至是导倭犯乐清，先登岸侦伺。
俄倭去，二人留村中丐食，被获，置极刑，枭其首于海
上。倭性黠，时载方物戎器，出没海滨，得间则张其戎
器而肆侵掠，不得则陈其方物而称朝贡，东南海滨”
患之按《筹海图编》：“正统八年六月，倭寇海宁、乍浦诸处，十
月寇壮士所”

正统十一年，倭寇海宁、乍浦诸处。

按：《筹海图编》云云。

### 景帝景泰四年倭人入贡掠居民货且请增物直赏赐

按《明外史日本传》：“景泰四年入贡，至临清，掠居民货。
有指挥往诘，殴几死。所司请执治。帝恐失远人心，不
许。先是，永乐初，诏日本十年一贡，人止二百，船止二
艘，不得携军器，违者以寇论。乃赐以二舟，为入贡用。
后悉不如制。宣德初，申定要约，人毋过三百，舟毋过
三艘。而倭人贪利，贡物外所携私物增十倍，例当给”
直。礼官言：“宣德间所贡硫黄、苏木、刀扇、漆器之属，估
时直给钱钞或折支布帛，为数无多，然已大获利。今
若仍旧制，当给钱二十一万七千，银价如之，宜大减
其直，给银三万四千七百有奇。”从之。使臣不悦，请如
旧制。诏增钱万，犹以为少，求增赐物。诏增布帛千五
百，终怏怏去。

景泰六年，倭寇健跳所。

按：《筹海图编》云云。

### 英宗天顺元年日本王欲遣使谢罪移书朝鲜王以闻

按《明外史日本传》：“天顺初，其王源义政以前使臣获
罪天朝，蒙恩宥，欲遣使谢罪，而不敢自达，移书朝鲜
王，令转请朝鲜以闻。廷议敕朝鲜核实，令择老成识
大体者充使，不得仍前肆扰。既而贡使亦不至。
天顺二年，日本国入贡。”

按《筹海图编》：“二年，入贡至京师，宴赏丰渥，稛载而归。”

### 宪宗成化二年倭人伪称入贡

按《筹海图编》：“二年，倭舶至宁波，觇知有备，矫称入贡。
时都指挥张翥洞烛其伪贡之奸而去。”〈又〉是年，寇陷
浙江大嵩所。贼伪称“入贡”，官军不为严备，遂袭破大
嵩所。官兵夜围其舟，樯灯达曙不移舟，已乘潮遁去，
灯皆悬于篙端，篙卓沙上，盖设诈以款追兵也。台阃
大臣以失机获罪。

成化四年夏，日本国遣使贡马，十一月复来贡。
按《明外史日本传》：成化四年夏，乃遣使贡马谢恩，礼
之如彝典。其通事三人自言本宁波村民，幼为贼掠
市与日本，今请便道省祭。许之，戒其勿仝使臣至家，
引中国人下海。十一月，使臣清启复来贡，伤人于市，
有司请治其罪。诏付清启。奏言“犯法者当用本国之
刑，容还国，如法论治。”且自服不能钤束之罪。帝俱赦
之。自是使者益无忌矣。

成化十一年，日本国来贡。

按《筹海图编》：“十一年入贡诸使诣京，沿途骚扰，朝廷
为禁约之。”

成化十三年，日本国来贡。

按《明外史？日本传》：“成化十三年九月，来贡，求《佛祖通
纪》诸书，诏以《法苑珠林》赐之。使者述其王意，请于常
例外增赐，命赐钱五万贯。”

成化二十年，日本国入贡。

按：《明外史日本传》云云。

按《筹海图编》：“二十年六月，使臣周玮等入贡，敕谕彼
王知会后，宜恪遵宣德中事例也。”

按《明会典》：“成化二十年回赐国王纻丝二十表里，纱
罗各二十匹，锦四段，银二百两；王妃纻丝十表里，纱
罗各八匹，锦二段，银一百两。差来正副使，每员金襕
袈纱一领，镀金银钩环，全罗直裰一件，罗褊衫一件，
纻丝二匹，纱罗各一匹，绢六匹，铜钱一万文，靴袜各
一双。居座以下土官、从僧、通事、从人有差。”正贡外，使
臣自进并官收买附来货物给价。不堪者令自贸易。

### 孝宗弘治八年日本国入贡

按《筹海图编》：“八年五月，遣使寿蓂入贡方物赴京，沿
途生事，至济宁强买货物，彼此杀伤，罪及解官府照
磨童钊、指挥魏政、提举王昭俱调降，通事林春充军。
次年使归，司府失于检点，致鄞人朱缟填欠货物而
去。”

弘治九年，诏“日本贡使只许五十人入都。”

按《明外史日本传》：“弘治九年三月，王源义高遣使来
还，至济宁，其下复持刀杀人，所司请罪之。诏自今止
许五十人入都，馀留舟次，严防禁焉。”

弘治十八年，日本国来贡。

按：《明外史日本传》：“弘治十八年冬来贡。时武宗已即
位，命如故事，铸金牌勘合给之。”

### 武宗正德四年礼官定日本贡使班次赏赐之数

按《明外史？日本传》：“‘正德四年冬来贡。礼官言，明年正
月大祀庆成，宴朝鲜陪臣在殿东第七班，日本向无
例，请列殿西第七班’。从之。礼官又言，日本贡物，向用
舟三，今止一。所赐银币，宜如其舟之数，且无表文，赐
敕与否，请上裁。命所司移文答之。”

正德五年，日本国遣使臣宋素卿来贡按《明外史日本传》：“正德五年春，其王源义澄遣使臣
宋素卿来贡。时刘瑾窃柄，纳其黄金千两，赐飞鱼服，
前所未有也。素卿，鄞县朱氏子，名缟，幼习歌唱，倭使
见而悦之，而缟叔澄负其直，因以缟偿。至是充正使，
至苏州，澄与相见，后事觉，法当死，刘瑾庇之，谓澄巳
自首，并获免。”

按《筹海图编》：“五年五月，正使宋素卿、副使源永春贡
方物，请祀孔子仪注。朝议：孔子中国圣人，不当为倭
彝亵渎，不许。”素卿者，即鄞人朱缟，其家鬻于倭商汤
四五郎，越境亡去。至是充使入贡，重赂逆瑾，蔽覆其
事。盖缟在倭国伪称宗室苗裔，倾险取宠，辅庶夺嫡，
争功要利，而彝夏之衅，遂酿于此。

正德七年，日本国复来贡。

按《明外史日本传》：“正德七年，义澄使复来贡。浙江守
臣言，今畿辅、山东盗充斥，恐使臣遇之为所掠，请以
贡物贮浙江官库，收其表文送京师。礼官会兵部议，
请令南京守备官即所在宴赉遣归，附进方物，皆予
全直，毋阻远人向化心。从之。”

正德八年五月，倭船三只，使僧桂梧等贡方物，越岁
而去。

按：《筹海图编》云云。

正德九年。倭寇宁海奉化。典史陆方领兵追捕大捷。
按《筹海图编》云云。